Tata Nexon EV7 ಸೀಟರ್ನ ಡಿಜಿಟಲ್ ವಿನ್ಯಾಸಕ್ಕೆ ಕಾರು ಪ್ರಿಯರ ಮೆಚ್ಚುಗೆ ಟಾಟಾ ನೆಕ್ಸಾನ್, ಪ್ರಸ್ತುತ ಟಾಟಾ ಕಂಪನಿಯ ಅತ್ಯಂತ ಹೆಚ್ಚು ಜನಪ್ರಿಯ ಕಾರುಗಳಲ್ಲಿ ಒಂದು. ನೆಕ್ಸಾನ್ ಕಾರು, ಸಾಂಪ್ರದಾಯಿಕ ಕಾರು ಮಾರುಕಟ್ಟೆ ವಿಭಾಗದಲ್ಲಿ ಮಾತ್ರವಲ್ಲ, ಎಲೆಕ್ಟ್ರಿಕ್ ಪ್ಯಾಸೆಂಜರ್ ವಾಹನ ವಿಭಾಗದಲ್ಲಿಯೂ ಕೂಡ ಸುಮಾರು ಶೇ 64ರಷ್ಟು ಮಾರುಕಟ್ಟೆ ಷೇರನ್ನು ಹೊಂದಿದೆ. ಕಳೆದ ಹಣಕಾಸಿನ ವರ್ಷದಲ್ಲಿ, ಟಾಟಾ ಕಂಪೆನಿಯು, ಒಟ್ಟು 3805 ನೆಕ್ಸಾನ್ ಇವಿ ಕಾರುಗಳನ್ನು ಮಾರುವಲ್ಲಿ ಸಫಲವಾಗಿದೆ. ನೆಕ್ಸಾನ್ ಕಾರಿನ ಯಶಸ್ಸು ಮತ್ತು ಭಾರತದಲ್ಲಿ ಇವಿ ಮಾರುಕಟ್ಟೆಯ ವಿಸ್ತರಣೆಯನ್ನು ನೋಡುತ್ತಿದ್ದರೆ, ಕಂಪೆನಿ ಇನ್ನಷ್ಟು ಬಗೆಯ ಎಲೆಕ್ಟ್ರಿಕ್ ವಾಹನಗಳನ್ನು ಪರಿಚಯಿಸಬಹುದು ಎಂದು ನಿರೀಕ್ಷಿಸಬಹುದು. ಆಟೋಮೊಬೈಲ್ ಮಾರುಕಟ್ಟೆಯ ಕುರಿತು ಆಸಕ್ತಿಯುಳ್ಳ ಮಂದಿ, ಟಾಟಾ ನೆಕ್ಸಾನ್ ಇವಿಯ 7ಸೀಟರ್ ಆವೃತ್ತಿಯ ಕುರಿತು ಮಾತನಾಡತೊಡಗಿದ್ದಾರೆ. ಸಾಪ್ರದಾಯಿಕ ವಿಭಾಗದಲ್ಲಿ, ಟಾಟಾ ಕಂಪೆನಿಯು ಇಷ್ಟು ವರ್ಷಗಳಲ್ಲಿ ಸಫಾರಿ, ಹ್ಯಾರಿಯೆರ್ನಂತಹ ಹಲವಾರು ಆಯ್ಕೆಗಳನ್ನು ಗ್ರಾಹಕರಿಗೆ ನೀಡಿದೆ. ಬೃಹತ್ ವಾಹನ ಉತ್ಪಾದನಾ ಸಂಸ್ಥೆಯಾದ ಟಾಟಾ ಒಂದು ವೇಳೆ, ಎಲೆಕ್ಟ್ರಿಕ್ ವಾಹನ ವಿಭಾಗದಲ್ಲೂ 7ಸೀಟರ್ ಕಾರನ್ನು ಪರಿಚಯಿಸಬೇಕೆಂದು ನಿರ್ಧರಿಸಿದರೆ, ಈಗಾಗಲೇ ಯಶಸ್ವಿಯಾಗಿರುವ ನೆಕ್ಸಾನ್ ಇವಿಯಂತಹ ಆವೃತ್ತಿಗಿಂತ ಉತ್ತಮವಾದುದು ಯಾವುದು ಇರಲಿಕ್ಕಿಲ್ಲ. ಆ ಕಾರು ಬಹುಶ:, ಮಾರುತಿ ಸುಜುಕಿ ಎರ್ಟಿಗಾದಂತಹ ಎಂಪಿವಿಗಳಿಗೆ ಸ್ಪರ್ಧೆ ನೀಡಬಹುದು ಮತ್ತು ಅಂತಹ ಕಾರುಗಳ ಮಾರುಕಟ್ಟೆಯಲ್ಲಿ ಹೊಸ ಬದಲಾವಣೆಯನ್ನೇ ತರಬಹುದು. ರಶ್ಲೇನ್ ಆಟೋ ನ್ಯೂಸ್ ವೆಬ್ಸೈಟ್ ವರದಿಯ ಪ್ರಕಾರ, ಹಲವಾರು ವಿನ್ಯಾಸಗಾರರು ನೆಕ್ಸಾನ್ ಇವಿ7 ಸೀಟರ್ನ ಸಂಭಾವ್ಯ ಡಿಜಿಟಲ್ ವಿನ್ಯಾಸಗಳನ್ನು ರಚಿಸಿದ್ದು, ಆನ್ಲೈನ್ನಲ್ಲಿ ಹಂಚಿಕೊಂಡಿದ್ದಾರೆ. ಎಸ್ಆರ್ಕೆ ಡಿಸೈನ್ಸ್ ಹಂಚಿಕೊಂಡಿರುವ ನೆಕ್ಸಾನ್ ಇವಿಯ ವಿನ್ಯಾಸವೊಂದರಲ್ಲಿ, ಆ ಕಾರು ನೋಡಲು ಸಂಪೂರ್ಣವಾಗಿ ಹೇಗಿರುತ್ತದೆ ಎಂಬುದನ್ನು ಕಾಣಬಹುದಾಗಿದೆ.ಈ ಡಿಜಿಟಲ್ ವಿನ್ಯಾಸದಲ್ಲಿ, ಮೂರನೇ ಸಾಲಿನ ಪ್ರಯಾಣಿಕರಿಗಾಗಿ ಜಾಗವನ್ನು ಕಲ್ಪಿಸಲಾಗಿದೆ. ಕಾರಿನ ಲಭ್ಯವಿರುವ ಉದ್ದವನ್ನು ಗರಿಷ್ಟ ರೀತಿಯಲ್ಲಿ ಉಪಯೋಗಿಸಿಕೊಳ್ಳಲು, ಬಾನೆಟ್ ಜಾಗವನ್ನು ಕಡಿಮೆ ಮಾಡಿದಂತೆ ಕಾಣುತ್ತದೆ. ಕಾರಿನ ಉದ್ದನೆಯ ಛಾವಣಿ, ಅದಕ್ಕೆ ಎಂಪಿವಿಗಳ ನೋಟವನ್ನು ನೀಡಿದೆ. ಮೂಲ ರಚನೆಯನ್ನು ಹೊರತುಪಡಿಸಿ, ಹ್ಯಾರಿಯರ್ ಮತ್ತು ನ್ಯೂ ಝೆನ್ ಸಫಾರಿ ಕಾರುಗಳಿಗಿರುವಂತಹ ಸ್ಪೋರ್ಟ್ಸ್ ಮತ್ತು ಅಲೋಯ್ ಚಕ್ರ ವಿನ್ಯಾಸವನ್ನು ಹೊಂದಿದೆ.ಒಟ್ಟಾರೆಯಾಗಿ, ಕಾರು ನೆಕ್ಸಾನ್ನಂತೆಯೇ ಕಾಣುತ್ತದೆ ಮತ್ತು ಅದರ ವಿನ್ಯಾಸದಲ್ಲಿ ಯಾವುದೇ ದೊಡ್ಡ ಬದಲಾವಣೆಯನ್ನು ಮಾಡಲಾಗಿಲ್ಲ.ಪ್ರಸ್ತುತ ನೆಕ್ಸಾನ್ ಇವಿ, ಸಿಂಗಲ್ ಎಲೆಕ್ಟ್ರಿಕ್ ಮೋಟಾರ್ ಸಾಮರ್ಥ್ಯ ಹೊಂದಿದ್ದು, 120 ಪಿಎಸ್ ಔಟ್ಪುಟ್ ಮತ್ತು 245 ಎನ್ಎಮ್ ಗರಿಷ್ಟ ಟಾರ್ಕ್ ಉತ್ಪಾದಿಸುತ್ತದೆ. ಕಾರು 30.2 ಕಿಲೋ ವ್ಯಾಟ್ ಲಿಥಿಯಮ್ ಅಯಾನ್ ಬ್ಯಾಟರಿ ಹೊಂದಿದ್ದು, ಸಿಂಗಲ್ ಫುಲ್ ಚಾರ್ಜ್ನಲ್ಲಿ , 312 ಕಿ ಮೀ ವೇಗವನ್ನು ಕ್ರಮಿಸಬಲ್ಲದು. ನೆಕ್ಸಾನ್ನ ಬ್ಯಾಟರ್ ಪೂರ್ಣ ಚಾರ್ಜ್ ಆಗಲು, ರೆಗ್ಯುಲರ್ ಚಾರ್ಜರ್ನಿಂದ 8.5 ಗಂಟೆಗಳು ಮತ್ತು ವೇಗದ ಚಾರ್ಜಿಂಗ್ನಲ್ಲಿ 60 ನಿಮಿಷ ತೆಗೆದುಕೊಳ್ಳುತ್ತದೆ. ಇದರ ಬೆಲೆ 13.99 ಲಕ್ಷ ದಿಂದ 16.56 ಲಕ್ಷ ರೂ. ದೆಹಲಿಯ ಎಕ್ಸ್ ಶೋ ರೂಮ್ ಬೆಲೆ